
For at sikre en stærkere 
digital dannelse os deler 
forståelse i de kommende 
år, vil regeringe MÅ føRe 
teknologiforståelse i 
folkeskolen. 

Forord 


Den digitale udvikling skaber helt nye muligheder. 
Men med nye muligheder kommer nye udfordringer. 
Derfor er det afgørende, at vi som land tager stilling 
til, hvilken digital udvikling vi ønsker. 


I Danmark skal vi udnytte vores stærke digitale 
udgangspunkt til at sikre vækst, arbejdspladser 

og velfærd. Samtidig skal digitale løsninger og ny 
teknologi være med til at løse flere af de store ud- 
fordringer, vi står over for. De skal understøtte kloge 
løsninger på klimaudfordringerne, modvirke mangel 
på arbejdskraft og bidrage til at løfte velfærden. 
Digitale og innovative løsninger skal skabe en bedre 
fremtid for danske borgere og virksomheder. 


Derfor præsenterer regeringen nu Danmarks nye 
digitaliseringsstrategi. Regeringen bærer med 
strategien faklen videre fra Digitaliseringspartner- 
skabets anbefalinger fra 2021, og bygger desuden 
oven på en lang række digitaliseringsindsatser, der 
er igangsat de seneste år. Det gælder blandt andet 
erhvervslivets digitale omstilling, cyber- og infor- 
mationssikkerhed, digitalisering af den offentlige 
sektor og digital inklusion. 


Med digitaliseringsstrategien investerer regeringen 
cirka 800 mio. kr. i udviklingen mod en bedre digital 
fremtid for danske borgere og virksomheder. Vi skal 
styrke vores fælles velfærd, skabe et digitalt grund- 
lag for en effektiv grøn omstilling og øge vækst og 
eksport gennem digitalisering. Den digitale udvikling 
går i sin natur over landegrænser. Derfor skal vi 
også styrke vores internationale engagement, særligt 
i EU, for at sikre gode og ansvarlige rammer om 

den digitale udvikling til gavn for danske borgere 
og virksomheder. 


Den digitale udvikling går stærkere end nogensinde. 
Kunstig intelligens er et eksempel på en teknologi, 


der har stor betydning for, hvordan vores samfund 
kommer til at se ud i fremtiden. Teknologien vil 
forandre måden, hvorpå vi arbejder, driver forret- 
ning, og leverer offentlig service. Regeringen vil 
derfor prioritere et helt nyt strategisk arbejde med 
kunstig intelligens, så vi kan udnytte teknologiens 
store potentiale. 


Teknologien kan samtidig påvirke rammerne for 
vores demokratiske dialog og måden vi interagerer 
med hinanden på. Vi skal sikre, at udviklingen sker 
med afsæt i vores demokratiske værdier og med 
danske borgeres og virksomheders grundlæggende 
rettigheder i centrum. Det er afgørende, at vi får sat 
nogle klare rammer for udviklingen af fremtidens 
digitalisering og vækst. 


Vores børn og unge vokser op med den digitale verden 
som en helt naturlig del af livet. Sociale medier, chat- 
robotter og kunstig intelligens giver dem mange 
muligheder, men vi har forsømt at give de unge den 
nødvendige digitale dannelse: Hvad kan vi bruge 
teknologierne til? Hvordan bør vi bruge dem? Og er 
der nogle teknologier, vi skal anvende mindre eller 
med større omtanke? 


For at sikre en stærkere digital dannelse og digital 
forståelse ide kommende år, vil regeringen derfor 
indføre teknologiforståelse i folkeskolen og give 
de videregående uddannelser et digitalt løft. 


Det er nogle af hovedtemaerne i Danmarks nye 
digitaliseringsstrategi, der indeholder 25 konkrete 
initiativer, som sætter retningen for de kommende 
års digitale udvikling. 


Regeringen 


Danmark har nogle af 
de mest digitaliserede 
virksomheder i verden 
og er førende inden for 
offentlig digitalisering. 

Et stærkt digitalt 
udgangspunkt 


Vi har i Danmark været gode til at prioritere den 
digitale udvikling. Det har gennem mange år 
hjulpet os til at øge vores produktivitet, udvikle 
nye produkter og tilbyde bedre service til borgere 
og virksomheder. Digitaliseringen er en værdifuld 
motor for samfundsudviklingen, og der er store 
potentialer for flere gevinster i fremtiden. 


Det stærke fundament skyldes indsatser og 
investeringer gennem de seneste årtier, hvor det 
offentlige - staten, kommunerne og regionerne - 
i fællesskab med den private sektor har udviklet 
digitale løsninger, der kommer os alle til gavn i 
det daglige. 


Danmark har nogle af de mest digitaliserede virk- 
somheder i verden og er førende inden for offentlig 
digitalisering. Det gør os til et af verdens mest 
digitale samfund. 


Udgangspunktet er stærkt. Men vi skal investere 
mere i digitalisering, hvis vi vil fastholde og udbygge 
vores førerposition. Vi skal løfte den offentlige 
sektor og erhvervslivet videre ind i den digitale 
fremtid. Og vi er samtidig nødt til aktivt at bygge 
videre på det stærke digitale udgangspunkt, hvis vi 
skal imødegå de samfundsudfordringer, vi står over 
for ide kommende år. 


Fundamentet for de næste digitale skridt 
Strategien bygger videre på anbefalinger fra Digi- 
taliseringspartnerskabet fra 2021. Digitaliserings- 
partnerskabet bestod af topledere og eksperter fra 
dansk erhvervsliv, forskningsverden, civilsamfund, 
arbejdsmarkedets parter, KL og Danske Regioner. 
Anbefalingerne indeholder konkrete initiativer, der 
kan fremme eksempelvis den grønne omstilling, 
styrke vores velfærd, øge væksten og afhjælpe 
manglen på arbejdskraft. 


En række af Digitaliseringspartnerskabets anbefa- 
linger indgik i den forhenværende regerings digita- 
liseringsstrategi fra 2022. Flere er allerede politisk 
aftalt og føres i disse år ud i livet. 


Der er blandt andet investeret i Danmarks cyber- og 
informationssikkerhed med den nationale strategi for 
cyber- og informationssikkerhed 2022-2024 og i den 
borgerrettede digitalisering med initiativerne i den 
fællesoffentlige digitaliseringsstrategi 2022-2025. 


Der er også igangsat en række initiativer målrettet 
dansk erhvervsliv. Blandt andet automatisk erhvervs- 
rapportering, som udnytter de digitale muligheder til 
at reducere virksomheders administrative opgaver 
og indberetningsbyrder. Der er desuden investeret 
i SMV:Digital, som er et program, der hjælper små og 
mellemstore virksomheder (SMV'er) med at omstille 
sig digitalt og dermed skabe vækst og arbejdspladser. 


Derudover indgik regeringen i juni 2023 en politisk 
aftale om digital inklusion, som skal bidrage til et 
mere inkluderende digitalt velfærdssamfund, som 
favner alle, og som stiller den nødvendige hjælp, 

de rette værktøjer og gode alternativer til rådighed 
for digitalt udfordrede borgere. Regeringens vision 
er, at alle kan indgå i samfundet på en værdig måde. 
Derfor vedtog Folketinget også et lovforslag i maj 
2023, der gør det lettere at blive fritaget for digital 
selvbetjening, hvis man har behov for det. 


Regeringens digitaliseringsstrategi fastholder det 
momentum, supplerer igangsatte indsatser og vil 
gøre en mærkbar forskel på flere områder. 


Flere anbefalinger fra Digitaliseringspartnerskabet 
er endnu ikke realiseret. Og siden Digitaliserings- 
partnerskabet leverede sine anbefalinger i 2021, 
er der sket en stor udvikling på det digitale område. 


DANMARKS DIGITALISERINGSSTRATEGI 


o 


Digitaliserings- 
rådet 


Med digitaliseringsstrategien imødekommer re- 
geringen en række af de endnu ikke realiserede 
anbefalinger fra Digitaliseringspartnerskabet og 
tager samtidig bestik af den udvikling, der siden 
er sket på det digitale område. 


Dette sker ikke mindst med input fra regeringens 
Digitaliseringsråd, som blev nedsat i 2022, og som 
har givet regeringen input til strategiens prioriteter, 
herunder blandt andet om kunstig intelligens. Rådet 
vil også fremover rådgive regeringen og give input 
til det strategiske arbejde med digitaliserings- 
dagsordenen. 


Udfordringer og muligheder 

Vi skal gøre mere for, at digitaliseringen anvendes 
til at håndtere de store samfundsudfordringer, 
Danmark står over for. 


Det er for eksempel nødvendigt at tage hånd om, at 
der ide kommende år vil være mangel på arbejdskraft 
nogle steder i samfundet, blandt andet i ældreplejen 
og isundhedsvæsenet. Den grønne omstilling er 
samtidig en af de vigtigste opgaver, vi som samfund 
står over for at skulle løse. Hvis vi skal løse udfor- 
dringerne, er det afgørende, at innovative digitale 
løsninger, data og nye teknologier bliver taget i brug. 


Vi skal samtidig udnytte digitaliseringens potentialer 
til at sikre øget vækst og velfærd af højeste kvalitet. 


Kunstig intelligens vil få stor betydning for vores 
samfund fremover, og teknologien rummer både 


store potentialer og nye udfordringer. Vi skal på den 
ene side udnytte teknologiens mange muligheder, 
som kan effektivisere opgaveløsning alle steder i 
samfundet og frigøre arbejdskraft. Vi skal på den 
anden side sætte tydelige hegnspæle op, der sikrer, 
at teknologien bliver udviklet og anvendt på ansvarlig 
vis med borgerenes rettigheder og vores demo- 
kratiske værdier i centrum. Det kræver, at vi som 
samfund løbende har dialog om den ønskede retning. 
Og at vi løbende evner at justere vores tilgang, når 
der er behov for det. 


Digitale kompetencer er en forudsætning for, at 
Danmark i fremtiden kan udnytte de store mulig- 
heder, digitaliseringen bringer med sig. Flest muligt 
skal kunne anvende digitale løsninger og have de 
digitale forudsætninger for at navigere og inter- 
agere sikkert og kritisk i den digitale verden. De 
borgere som ikke kan, skal have den fornødne hjælp 
og alternativer. Det stiller også krav til, at vi udvikler 
digitale løsninger brugervenligt og med omtanke. 


Derudover er der store rekrutteringsudfordringer, 
når det kommer til it-specialister. For at sikre fortsat 
vækst er det afgørende, at der uddannes flere med 
specialiserede it-kompetencer, og at den nuværende 
arbejdsstyrke opkvalificeres. 


Regeringen vil med strategien styrke den digitale 
udvikling på en række områder. Der lægges særligt 
vægt på tre udvalgte strategiske prioriteter, som 
strategien de kommende år vil styrke: digitale kompe- 
tencer, kunstig intelligens og den grønne omstilling. 


Regeringens Digitaliseringsråd blev nedsat i 2022 og består af eksperter og repræsentanter 
fra den offentlige og private sektor. Rådet vil frem mod strategiens udløb bidrage med: 


e  |nput til regeringens videre strategiske arbejde med digitalisering. 


e  Rådgive om perspektiverne for den brede digitaliseringsdagsorden, herunder indhente 
ny viden fra både ind- og udland samt udbore og kvalificere nye tendenser inden for 


digitalisering og ny teknologi. 


&… Kommemed anbefalinger til nye muligheder, potentialer og opmærksomhedspunkter 
for den videre digitale udvikling af Danmark. 


e  Evaluere relevante igangsatte initiativer på digitaliseringsområdet samt give input 
til forberedelsen af en ny strategi for digitalisering. 

Udvalgte 
strategiske 
prioriteter 


Digitale kompetencer i 
som forudsætning for 5 
den digitale udvikling = 


Danmark ligger på en 5. plads i EU, 
når det gælder befolkningens 
Danske børn og unge skal AE Ke IS KØN DELES n 


opbygge digitale kompetencer 


og digital dannelse, så de tidligt 
i livet får forståelse for den 2 
digitale virkelighed, de vokser 260% 
op i. Fremover skal der desuden 

. … I 2022 oplevede over 60 pct. af 
uddannes flere it-specialister virksomhederne, som havde forsøgt 
for at imødekomme den store at rekruttere it-specialister, vanske- 

a ligheder med rekrutteringen. 

efterspørgsel fra erhvervslivet. 


Ca. 23 pct. af it-specialisterne i 
Danmark er kvinder. Dette placerer 
Danmark på en 6. plads i EU i forhold 
til andelen af kvindelige it-specialister. 


Kilde: Digital Economy and Society Index, 2022. 

ala 


Danmark skal udnytte 
kunstig intelligens på 
en ansvarlig måde 


Danmark skal udnytte mulig- 
hederne ved kunstig intelligens 
for bedre og mere effektiv 
opgaveløsning både i det private 
og i det offentlige. Samtidig skal 
vi sikre, at anvendelse, udvikling 
og udbredelse af kunstig intelligens 
sker på en etisk ansvarlig måde 
med mennesket og samfundets 
bedste i centrum. 


— 50% 


Halvdelen af danskerne føler sig ”slet ikke 
klædt på” til at benytte ChatGPT eller andre 
sprogmodeller i deres fremtidige arbejdsliv. 


” 1:4 
EH 
Hver fjerde dansker forventer at bruge 


kunstig intelligens, for eksempel ChatGPT 
i arbejdslivet om tre år. 


> 10% 


10 pct. af danskerne frygter at miste 
deres job som følge af kunstig intelligens. 


Kilde: Danskernes brug af ChatGPT eller andre sprogmodeller, Dansk Erhverv, 2023. 


Data og digitalisering 
skal understøtte den 
grønne omstilling 


Data og digitalisering skal i videst 
muligt omfang anvendes til at 
sikre en effektiv og sammen- 
hængende grøn omstilling både 
i Danmark og internationalt. 


> 20% 
oOo 

Ifølge World Economic Forum kan udbredelse 

af digitale teknologier reducere udledning 


af drivhusgasser med op til 20 pct. i energi-, 
materiale- og transportbranchen i 2050. 


— 10% 


Det Internationale Energiagentur (IEA) 
forventer, at øget digitalisering kan 
reducere energiforbruget i bygninger 
med 10 pct. frem mod 2040. 


Med digitaliseringsstrategien 
investeres def endnuMere | 
den digitale kommunikation 
mellem kommunernebksksis- 
sektoren og sygehusene 

De næste 
digitale skridt 


De kommende fire år afsætter regeringen cirka 800 
millioner kroner til at understøtte den digitale udvikling 
inden for syv udvalgte temaer, der bygger videre på de 
mange igangværende indsatser på området. 


DE Danskerne rustet til en digital fremtid 
Temaer 
i(]E…… Ansvarligt og stærkt grundlag for udnyttelse 


af kunstig intelligens 
1oØ, … Effektiv grøn omstilling gennem digitale løsninger 


ml Øer vækst osidieitale SMV er 


Et stærkt, etisk og ansvarligt digitalt fundament 


Fremtidens digitale sundhedsvæsen 


E. 


OD 


Danmark i centrum af international digitalisering 

Danskerne rustet til 
en digital fremtid 


o 


Udvalgte 
igangværende 
indsatser 


Teknologiens hastige udvikling har stor betydning for 
den enkelte og samfundet. Det nødvendiggør, at vi 

bliver bedre til at anvende, forstå og forholde os kritisk 
til digitale værktøjers muligheder og udfordringer. Det 
er vigtigt i alle dele af samfundet og i alle stadier i livet. 


Med digitaliseringsstrategien indledes en bred og 
ambitiøs indsats for at sikre, at danskernes digitale 
kompetencer følger med den hurtige udvikling. 


Regeringen vil indføre teknologiforståelse som valgfag 
og faglighed i folkeskolen, så vores børn rustes bedre 
til den digitale hverdag nu og i fremtiden. For første 
gang i 30 år indfører vi et nyt fag i den danske folke- 
skole. Vores børn skal have praktiske erfaringer med 
teknologien og viden om digitale værktøjer. Men de 
skal samtidig have styrket deres kritiske tænkning og 
digitale dannelse i forhold til teknologiens muligheder 
og udfordringer. For at gøre læreruddannelsen klar 
tilden nye faglighed og understøtte undervisning i 
det nye valgfag, igangsættes der med strategien en 
indsats, der skal videreudvikle teknologiforståelse 
som faglighed på læreruddannelsen. 


Adgang til kompetent arbejdskraft er afgørende 
for, at danske virksomheder kan lykkes med den 
digitale omstilling. Men virksomheder efterspørger 
akut medarbejdere med digitale kompetencer, 
herunder specialiserede it-kompetencer. Her spiller 
blandt andet uddannelse en vigtig rolle. Regeringen 
vil derfor understøtte uddannelsesaktiviteter, der 
kan bidrage til at flere får specialiserede it-kom- 
petencer. Det indebærer blandt andet en indsats 
for at opkvalificere den eksisterende arbejdsstyrke 
gennem efter- og videreuddannelsesaktiviteter 

på it-området, samt fastholdelse af internationale 
studerende på det danske arbejdsmarked gennem 
erhvervskandidatforløb på it-uddannelserne. 
Regeringen vil samtidig sætte midler af til et digi- 
talt løft på de videregående uddannelser. 


Den hastige udvikling betyder også, at nogle 
borgere har svært ved at følge med og navigere i 
den nye digitale hverdag. Den politiske aftale om 
indsatser for digital inklusion fra juni 2023 skal 
bidrage til at sikre, at der bliver taget bedre hånd 
om de borgere, der finder det digitale vanskeligt. 


e  Trivselskommissionen skal se på, hvordan børn og unges digitale liv kan have betydning for 
deres trivsel, og hvordan børn og unges digitale dannelse, sikkerhed og tryghed kan styrkes. 


e Politisk aftale om indsatser for digital inklusion skal styrke vilkårene for de borgere, 
der er udfordret af digitaliseringen og fremme et mere inkluderende digitalt velfærds- 


samfund for alle. 


e Regeringen har igangsat et arbejde med at udarbejde anbefalinger eller retningslinjer 
til ledere, undervisere og pædagogisk personale om brug af skærme i fritidstilbud, 


grundskolen og på ungdomsuddannelserne. 


e Regeringen fremsætter i 2024 et lovforslag om anvendelse af digitale redskaber 


i dagtilbud og private pasningsordninger. 


.& Medierådet for Børn og Unge oplyser og rådgiver blandt andet om børn og unges 
brug af digitale medier, herunder digital tryghed, trivsel, kompetencer og rettigheder. 


e Indsatser for mere inkluderende og sammenhængende digital service gennemføres 
som led i den fællesoffentlige digitaliseringsstrategi 2022-2025. 

Konkrete indsatser 


Teknologiforståelse i folkeskolens undervisning 


Regeringen vil indføre teknologiforståelse som faglighed og selvstændigt valgfag i folkeskolen, 
så folkeskolens undervisning i højere grad kommer til at afspejle et digitaliseret samfund, som i 
vid udstrækning baserer sig på teknologi. Det skal blandt andet medvirke til at fremme en mere 
praktisk skole, som præsenteret i regeringens udspil, ”Frihed og faglighed - et kvalitetsprogram 

for folkeskolen”. Midlerne til teknologiforståelse fra digitaliseringsstrategien anvendes i imple- 
menteringsperioden til brede formål, som blandt andet understøtter en solid forankring 

af teknologiforståelse som faglighed. 


Teknologiforståelse som ny faglighed hos underviserne 


For at sikre god understøttelse af teknologiforståelse i folkeskolen, igangsættes en indsats med 
at videreudvikle den nye faglighed i læreruddannelsen, herunder med kompetenceudvikling af 
undervisere på læreruddannelsen, der kan styrke forsknings-, videns- og undervisningsmiljøet. 


Digitalt løft på de videregående uddannelser 


For at styrke dimittendernes og arbejdsstyrkens digitale viden, forståelse og kompetencer, 
afsættes der midler til blandt andet kompetenceudvikling af undervisere og undervisnings- 
udvikling på de videregående uddannelser. 


Efteruddannelse og fastholdelse af it-specialister 


For at imødekomme efterspørgslen efter specialiserede it-kompetencer tilrettelægges 

en indsats, der skal styrke efter- og videreuddannelsesaktiviteter inden for it-området samt 
styrke erhvervskandidatforløb på it-uddannelserne, herunder med fokus på fastholdelse af 
internationale studerende på det danske arbejdsmarked. 

Ansvarligt og stærkt grundlag for 
udnyttelse af kunstig intelligens 


o 


Udvalgte 
igangværende 
indsatser 


Udviklingen inden for kunstig intelligens går så 
stærkt, at det er svært at forudse de muligheder 
og udfordringer, som teknologien vil skabe frem- 
over. Den kan eksempelvis skabe nye muligheder 
for at nytænke velfærdsopgaver og øge produkti- 
vitet og vækst i erhvervslivet. Samtidig medfører 
teknologien nye udfordringer og trusler, eksem- 
pelvis for vores demokratiske samtale i forhold 
til misinformation og manipulation af billeder og 
lyd. Udviklingen stiller krav til, at vi som samfund 
sætter hegnspæle for teknologien og anviser en 
vision for udviklingen og anvendelsen af kunstig 
intelligens, der sætter mennesket og ansvarlighed 
i centrum. 


Den seneste danske strategi for kunstig intelligens 
udkom i marts 2019. Siden da er udviklingen gået 
hurtigt. Hvis Danmark skal gribe de nye muligheder, 
adressere teknologiens udfordringer og være klar 
til fremtiden, er der behov for, at vi intensiverer 
vores fokus på kunstig intelligens. 


Danmark skal gå forrest med at udnytte mulig- 
hederne, der følger af kunstig intelligens, samtidig 
med at vi skaber rammerne for en ansvarlig udvikling 
og anvendelse af teknologien med afsæt i borgernes 
grundlæggende rettigheder og med respekt for vores 
fælles værdier, samfund og demokrati. 


Der afsættes derfor en økonomisk ramme til et 
strategisk arbejde med kunstig intelligens, hvor 
erfaringer og ønsker fra erhvervslivet, forsknings- 
verdenen, offentlige myndigheder og andre 
relevante organisationer kan indgå. Som første 
skridt vil regeringen præsentere et visionspapir 
for kunstig intelligens, som skal sætte retning for 
udmøntningen af rammen og det videre strategiske 
og analytiske arbejde. 


Der etableres desuden en såkaldt regulatorisk 
sandkasse, hvor virksomheder og myndigheder kan 
modtage praksisnær vejledning om regler for udvik- 
ling og anvendelse af kunstig intelligens-løsninger. 


e  10-årsplanen for ny teknologi og automatisering i den offentlige sektor skal udbrede 
gode, teknologiske løsninger på tværs af den offentlige sektor, der afhjælper manglen 
på arbejdskraft og frigør ressourcer tilden borgernære velfærd. 


e  Sprogteknologi.dk samler danske sprogressourcer, der skal understøtte udviklingen 
af kunstig intelligens på dansk og dermed bidrage til at sikre, at det digitale sprog i 


Danmark er dansk. 


e  Digitaliseringsrådet udgav i juni 2023 sit oplæg om anbefaling til den nationale 
udvikling og anvendelse af kunstig intelligens i Danmark og rådgiver løbende 


regeringen om dagsordenen. 


e  Ekspertgruppe om ChatGPT og andre digitale hjælpemidler skal undersøge, 
hvordan de digitale hjælpemidler påvirker muligheden for snyd ved prøverne 


på landets skoler og institutioner. 


e  Derer afsat 100 mio. kr. i 2024 til forskning i og udvikling af kunstig intelligens 
i forbindelse med aftale om fordeling af forskningsreserven for 2024. 

1% 


Konkrete indsatser 


Strategisk indsats for kunstig intelligens 


Regeringen ønsker, at Danmark har en ambitiøs tilgang til udnyttelsen af kunstig intelligens 

på tværs af samfundet. Udvikling og anvendelse af kunstig intelligens skal ske balanceret og på 
en etisk ansvarlig måde med mennesket i centrum og med respekt for vores samfundsmæssige 
værdier og demokrati. Der afsættes en økonomisk ramme til arbejdet med en strategisk indsats 
for kunstig intelligens. 


Regulatorisk sandkasse for kunstig intelligens 


Der etableres en regulatorisk sandkasse, hvor virksomheder og offentlige myndigheder, 
der arbejder med og udvikler kunstig intelligens-løsninger, kan modtage praksisnær vejledning 
om de regler, der følger af den kommende forordning om kunstig intelligens samt GDPR. 

Effektiv grøn omstilling 
gennem digitale løsninger 


o 


Udvalgte 
igangværende 
indsatser 


Danmark har sat ambitiøse klimamål. Digitale 
løsninger får stor betydning for, at vi kan nå dem. 
Nye teknologier, data og digitalisering fremmer, 
at den grønne omstilling sker så effektivt og 
smidigt som muligt. I Danmark er vi allerede godt 
igang med at udnytte de nye digitale muligheder. 
Med denne strategi sætter regeringen retning 
for den næste etape for digital grøn omstilling. 


Regeringen etablerer et Forsyningsdigitaliserings- 
program, som skal skabe ensartet og nem adgang 
til data fra forsyningssektoren. Programmet 

skal understøtte bedre udnyttelse af ressourcer 
og infrastruktur på tværs af værdikæder og 
forsyningsarter. 


Med digitaliseringsstrategien fremmer regeringen 
også den grønne omstilling i transportsektoren. 
Der igangsættes en indsats, der samler data om 


offentligt tilgængelig ladeinfrastruktur i Danmark, 
så elbilejere har de rette oplysninger om deres 
muligheder for opladning på farten. Det skal blandt 
andet bidrage til, at flere danskere vælger elbil frem 
for benzin- eller dieselbil. 


Desuden vil regeringen datamæssigt understøtte 
indsatsen for at sikre rent drikkevand i fremtiden. 


Det kræver mange ressourcer at opbevare og 
behandle en stigende mængde data. Derfor er vi 
allerede begyndt at arbejde på at begrænse det 
digitale Danmarks klima- og miljøpåvirkning. 


e  Dataunderstøttelse af varslingssystem for oversvømmelser i Danmark skal 
styrke mulighed for varsling af oversvømmelser og forbedre grundlaget for 


beredskab og klimatilpasning. 


e  Klimakompasset giver virksomheder overblik over deres udledning af 
drivhusgasser og giver idéer til, hvordan de målrettet kan nedbringe 


virksomhedens klimaaftryk. 


e Videreudvikling af Energi- og COz-regnskabet skal skabe ensretning af 
opgørelsesmetoder for energi- og COz-reduktioner til brug for kommuner 


og regioner. 


e Et initiativ om grøn databehandling- og opbevaring skal bidrage til at 
imødegå digitaliseringens stigende klimabelastning blandt andet gennem 
grønnere offentlige indkøb af datacenterrelaterede ydelser og produkter. 

Konkrete indsatser 


Etablering og drift af et Forsyningsdigitaliseringsprogram 


Forsyningsdigitaliseringsprogrammet skal sikre en sammenhængende og digital forsyningssektor. 
Det skal blandt andet ske ved, at der skabes rammer og regulering for, hvordan data i indledningsvist 
el- og fjernvarmeselskaber og på tværs af forsyningssektoren indsamles, struktureres og gøres 
tilgængelige. Derfor etableres et offentligt-privat partnerskab med forsyningssektoren og 
anvendere af data. Partnerskabet skal bidrage til udviklingen af fælles standarder og regler for 
forsyningsdata, understøtte frisættelse og identificere nye datamuligheder. 


Monitorering af grundvand og sikring af rent drikkevand 


I Danmark har vi et mål om også i fremtiden at basere forsyningen af drikkevand på decentral 
indvinding af rent grundvand. Det kræver, at vi skaber den nødvendige viden om grundvand og 
drikkevandsressourcen baseret på valide, tilgængelige grund- og drikkevandsdata. Data som 
også er vigtige, når vi skal håndtere højtstående grundvand, varsle om oversvømmelser og 
planlægge klimatilpasningsindsatser. Projektet moderniserer den nationale database for 
grund- og drikkevandsdata (JUPITER-databasen). 


Bedre omstilling til elbiler og alternative drivmidler via åbne 
og standardiserede data 


Der etableres en it-løsning, der modtager, udstiller og distribuerer standardiserede data fra 
offentligt tilgængelige ladepunkter og tankstationer i Danmark. Det skal gøre det nemmere at 
køre grønt i hele Danmark og understøtte den grønne omstilling i transportsektoren. 

Øget vækst og digitale SMV'er 


o 


Udvalgte 
igangværende 
indsatser 


Digitaliseringen har stor betydning for vores vækst, 
konkurrenceevne og produktivitet. Danske virk- 
somheder er generelt langt fremme i den digitale 
omstilling, isærdeleshed når det gælder brugen af 
nye teknologier. Men udviklingen går hurtigt, og det 
er vigtigt, at vilkår for og investeringer i digitalise- 
ring bliver prioriteret. Særligt i SMV'erne, som ikke 
er lige så digitaliserede som de store virksomheder. 


Der er et stort uforløst potentiale for automatisering 


og digitalisering ide danske SMV'er. Regeringen vil 
derfor understøtte udbredelsen af robotteknologi 
i SMV'er og gøre det lettere for virksomheder at 
indberette oplysninger til det offentlige. 


For at sikre sig imod kriminelle, som bliver mere og 
mere digitale, vil regeringen undersøge, hvordan 
ny teknologi, for eksempel kunstig intelligens og 
data, kan bruges til at opdage økonomisk krimina- 
litet. Desuden vil regeringen give virksomhederne 
bedre mulighed for at dele grønne produktdata 
digitalt og derved reducere virksomhedernes 
administrative byrder. 


e  SMV:Digital hjælper små og mellemstore virksomheder med at omstille 
sig digitalt med henblik på at skabe vækst og arbejdspladser. 


e Automatisk erhvervsrapportering udnytter de digitale muligheder til at 
reducere virksomheders administrative opgaver og indberetningsbyrder. 


& MitUdbud gør det nemmere for særligt små og mellemstore virksomheder 
at finde og deltage i offentlige udbud - og gør det dermed lettere at sælge 


ydelser til det offentlige. 


e&  Rapporteringsbyrden for grønne virksomheder mindskes gennem 
udvikling af et digitalt vejledningsunivers til virksomhedernes arbejde 
med bæredygtighed og til opgørelse af ESG-data. 

Konkrete indsatser 


SMV:Robot 


Det gøres muligt for virksomheder at låne en robot i en kortere periode samt at modtage 
rådgivning om ibrugtagning af robotter. Virksomheder skal desuden have overblik over 
robotløsninger og anvendelsesmuligheder. 


MinVirksomhed - lettere indberetning til det offentlige 


Indsatsen skal gøre det lettere for virksomheder at ordne sine ærinder og forpligtelser med 
det offentlige. Herunder bliver der foretaget en kortlægning af virksomhedsindberetninger 
og cost-benefit-analyser for projekter. 


Nye, intelligente værktøjer mod økonomisk kriminalitet 


Indsatsen skal afklare det digitale fundament for en øget automatiseret indsats mod 
økonomisk kriminalitet gennem øget tværgående anvendelse af ny teknologi og data til 
svigsbekæmpelse samt understøtte indsatser mod hvidvask og svindelvirksomheder, 
som baserer sig på datadrevet og risikobaseret udvælgelse. 


Fælles om fremtidens markedsovervågning 


Der etableres et tværgående statsligt samarbejde, der skal understøtte og udvikle 
tilsynsindsatsen, så der sikres en mere ensartet og effektiv offentlig kontrolindsats 
gennem fælles digitale løsninger og datadeling. 


Digitale grønne produktdata (MinGrønForretning) 


Der arbejdes med digitalisering og standardisering af data og etablering af en effektiv 
it-infrastruktur til deling af grønne produktdata mellem virksomheder, indberetning til 
myndigheder mv., der giver mulighed for mere automatisk håndtering af grønne data i 
forskellige parters digitale systemer og værdikæder, og som kan reducere virksomheders 
administrative byrder. 

Et stærkt, etisk og ansvarligt 
digitalt fundament 


o 


Udvalgte 
igangværende 
indsatser 


Et stærkt digitalt fundament er afgørende for, at 
Danmark gennem mange år har været i front, når det 
gælder digitalisering - både i den offentlige og den 
private sektor. Gode data og en udbygget digital 
infrastruktur er vigtige grundelementer i en moderne 
og effektiv offentlig sektor og bidrager til danske 
virksomheders vækst. 


Derfor vil regeringen fremtidssikre og vedligeholde 
de danske grunddata, som er en hjørnesten i det 
danske velfærdssamfund, og udvikle Danmarks 
datavindue for at sikre effektiv anvendelse af data 

i høj kvalitet. 


Fundamentet handler også om rammerne for digi- 
talisering. Det er vigtigt, at dataetik, sikkerhed og 


ansvarlighed er forankret dybt i den digitale ud- 
vikling, også når nye teknologier og digitale plat- 
forme vinder indpas. Regeringen vil styrke den 
virksomhedsrettede dataetiske indsats og følge 
op på anbefalingen fra regeringens ekspertgruppe 
om tech-giganter vedrørende aldersverifikation 
på digitale platforme. Derudover vil regeringen 
fortsætte med at højne samfundets cyber- og 
informationssikkerhed gennem de igangværende 
indsatser i den nationale strategi for cyber- og 
informationssikkerhed 2022-2024. 


Regeringen arbejder derudover for styrket 
demokratisk kontrol med tech-giganter og 

skærpet ansvar for sociale medier og andre 
digitale platforme. 


e National strategi for kvanteteknologi skal styrke forskningen og udviklingen inden 
for kvanteteknologi i Danmark. Strategien skal desuden fremme kommercialisering 
af teknologien, internationalt samarbejde samt styrke beskyttelsen af Danmarks 


kritiske digitale infrastruktur. 


e National strategi for cyber- og informationssikkerhed 2022-2024 bidrager til at styrke 
Danmarks digitale sikkerhed og beskytte kritisk it-infrastruktur. Strategien har desuden 
fokus på kompetence- og vidensopbygning om it-sikkerhed. 


e  Cybersikkerhedspagten er et offentligt-privat samarbejde, der skal fremme, 
at danske små og mellemstore virksomheder bliver de mest cybersikre i Europa. 


e  Datavejviser.dk er et katalog over tilgængelige data fra den offentlige sektor. 


Formålet er at gøre adgangen til offentlige data enklere for virksomheder, forskere, 
myndigheder og civilsamfundet. 


Dataetisk Råd er et uafhængigt organ, der giver sparring og rådgivning til regeringen, Folke- 
tinget og offentlige myndigheder om dataetiske spørgsmål ved brugen af data og ny teknologi. 


Medieaftale for 2023-2026: Samling om frie medier og stærkt dansk indhold indeholder 
en række initiativer med fokus på at styrke den demokratiske kontrol med tech-giganterne. 
Herunder at oprette et center for sociale medier, tech og demokrati. 


Regeringen har tiltrådt anbefalingerne til demokratisk kontrol med tech-giganternes 
forretningsmodeller fra regeringens ekspertgruppe om tech-giganter, herunder om at 
indføre højere aldersgrænse for børns samtykke til behandling af personoplysninger. 

Konkrete indsatser 


Fremtidssikring af grunddata som hjørnesten i det 
offentlige datafundament 


Grunddata udgør fundamentet for en lang række digitale løsninger i det danske velfærdssamfund 
og den private sektor. En effektiv offentlig sektor og udnyttelsen af forretningsmuligheder er 
afhængig af kvaliteten i grunddata. Derfor igangsættes en indsats for at fremtidssikre grunddata. 


Videreførelse og styrkelse af den virksomhedsrettede 
dataetiske indsats 


For at understøtte tilliden tildanske virksomheders anvendelse af data og teknologier videreføres 
den virksomhedsrettede dataetiske indsats, der sætter ansvarlig dataanvendelse på dagsordenen 
i virksomhederne og vejleder om, hvordan det implementeres og forankres i praksis. 


Løsning til digitalisering af retsgeografien 


Der udvikles en model og metode til udvidelse af retsinformationssystemet med en løsning 
til digitalisering af geografi i lovgivningen, så grundlaget bliver mere præcist og giver øget 
retssikkerhed til borgere og virksomheder. 


Videreudvikling af Danmarks Datavindue 


Danmarks Datavindue videreudvikles, så der skabes bedre overblik over datas egenskaber 
og bedre muligheder for tværgående anvendelse af data. Målet er, at forskere, analytikere 
og institutioner effektivt og sikkert kan skabe værdi for samfundet gennem brug af de 
mange danske data af høj kvalitet. 


Aldersverifikation på digitale platforme 
For at sikre at børn og unge i højere grad beskyttes mod ikke-alderssvarende indhold 


på digitale platforme, afsøges en mere effektiv aldersbekræftelse på digitale platforme 
i forlængelse af anbefaling fra regeringens ekspertgruppe om tech-giganter. 


Datahøst bag skærme 


Der igangsættes en analytisk indsats om dataindsamling på apps blandt andet 
med henblik på styrket strategisk indsats i cookie-tilsynet. 

Fremtidens digitale 
sundhedsvæsen 


o 


Udvalgte 
igangværende 
indsatser 


Det danske sundhedsvæsen har gennem mange år 
arbejdet med digitale løsninger og har udbygget en 
infrastruktur til deling af sundhedsdata. Det betyder, 
at vi har en international førerposition, når det 
gælder digital sundhed. 


Brugen af digitale løsninger er helt central i forhold 
til at overkomme sundhedsvæsenets udfordringer i 
form af mangel på arbejdskraft og flere med kroniske 
sygdomme. Den digitale udvikling understøttes af 
verdens bedste sundhedsdata til forskning og inno- 
vation blandt andet gennem "Vision for bedre brug 
af sundhedsdata". Gode sundhedsdata er en forud- 
sætning for, at både offentlige og private vidensmil- 
jøer kan udvikle fremtidens sundhedsløsninger. 


Der skal med digitaliseringsstrategien investeres 
endnu mere i den digitale kommunikation mellem 
kommunerne, praksissektoren og sygehusene, så 
relevante sundhedsoplysninger kan sendes og deles 
smidigt, når patientbehandlingen går på tværs af 
sektorer. Samtidig skal sundhedsvæsenet i højere 
grad kunne udnytte de mange sundhedsapps, som 
kan bidrage til at øge behandlingskvaliteten, fore- 
bygge sygdomme via tidlig sygdomsopsporing og 
sikre bedre udnyttelse af sundhedspersonalets tid. 


e Vision for bedre brug af sundhedsdata skal bidrage til et mere effektivt sundhedsvæsen 
og at udviklingen på sundhedsdataområdet foregår med et vedholdent fokus på smidig 
adgang og sikker, forsvarlig og gennemsigtig brug af data. 


e Digitale løsninger til mere behandling hjemme kan gøre det lettere at tilbyde patienter 
mere fleksible sundhedstilbud, eksempelvis målrettet kronikere, der ofte er i kontakt 


med sundhedsvæsenet. 


e En modernisering af lovgivningen skal sikre forældre adgang til børns data, 
så de fremover kan se flere af deres børns helbredsoplysninger digitalt. 


e Styrket udvikling af Et Samlet Patientoverblik, som skal give patienter og pårørende 
bedre overblik over egne behandlingsforløb og lettere adgang til patientoplysninger 


på tværs af sundhedsvæsenet. 

Konkrete indsatser 


Modernisering af digitale meddelelser i sundhedsvæsenet 


Det teknologiske grundlag for digitale meddelelser i sundhedsvæsenet skal moderniseres, 
så det i højere grad understøtter det aktuelle sundhedsfaglige behov for at dele relevante 
sundhedsoplysninger i forbindelse med sektorovergange mellem praksissektor, 
kommuner og sygehuse. 


Implementering af nævn for sundhedsapps 


Sundhedsapps kan indgå som et værdifuldt supplement til patientbehandlingen og understøtte 
bedre sundhed og sygdomsforebyggelse. Der oprettes et nævn for sundhedsapps, der skal anbefale 
sundhedsapps, så borgere og sundhedspersoner får et bedre overblik og vejledning om apps af høj 
sundhedsfaglig kvalitet. De anbefalede sundhedsapps vil blive udstillet på sundhed.dk. 

Danmark i centrum af 
international digitalisering 


Danmark er et digitalt foregangsland, men digitale 
problemstillinger er ofte internationale. For eksempel 
når det gælder cybersikkerhed, kunstig intelligens, 


borgere, virksomheder og forskningsinstitutioner 
tilgode. Derudover skal der oprettes en dansk 
Gaia-X hub, som skal fungere som et nationalt 


o 


databeskyttelse mv. 


Rammerne for Danmarks digitale omstilling bliver 
i stigende grad fastlagt i EU gennem regler for det 
digitale indre marked. Regeringen ønsker derfor, 
at Danmark skal styrke sit engagement i den euro- 
pæiske digitaliseringsdagsorden, så der er gode 


rammer for et velfungerende digitalt indre marked, 


som understøtter ansvarlig digitalisering og fair 
konkurrencevilkår. 


Vi skal samtidig sikre dansk deltagelse i EU's digitale 


programmer, så vi kan hjemtage EU-midler til pro- 
jekter med dansk deltagelse. Det kommer danske 


kontakt- og koordinationspunkt for danske 
aktører inden for den europæiske dataøkonomi 
og hjælpe danske aktører ind i europæiske værdi- 
kæder og innovationsprojekter. 


I Danmark har vi mange eksempler på digitale 
løsninger, der bygger på centrale demokratiske 
værdier om blandt andet transparens og 
beskyttelse af borgernes rettigheder. Derfor 
igangsættes en indsats, som skal åbne døre for 
danske virksomheder i udlandet. Regeringen 

vil styrke eksporten af danske digitale løsninger 
og arbejdet med at tiltrække udenlandsk viden, 
kapital og talent. 


e Forhandling af forordningen om kunstig intelligens, dataforordningen og 


cyberrobusthedsforordningen med henblik på afspejling af danske interesser. 


Udvalgte e  Støttetilde danske konsortier i forbindelse med oprettelse af europæiske test- og 
igangværende forsøgsfaciliteter for kunstig intelligens. 
indsatser 


e  Nordisk-baltisk ministererklæring om identitetsmatching, som vil sikre borgerne 
mulighed for at anvende nationale elD'er i offentlige digitale løsninger på tværs af 
grænser i norden og baltikum. 


e Single Digital Gateway-forordningen implementeres og har til formål at gøre det 
lettere for EU-borgere og EU-virksomheder at betjene sig digitalt på tværs af EU. 


e Digital Hub Denmark bidrager til at markedsføre danske digitale løsninger, 
tiltrække udenlandske tech-talenter og tage imod internationale delegationer. 


e Etablering af strategiske virksomhedsalliancer med danske virksomheder i Frankrig 
og Tyskland, der har til formål at styrke myndighedsdialogen og bane vejen for eksport 
af danske løsninger. 

Konkrete indsatser 


Aktiv dansk deltagelse i EU's digitale programmer 


Der iværksættes en målrettet indsats for at øge Danmarks engagement i EU's digitale satsninger 
gennem etablering af en tilskudsfond til hjemtag fra EU's program for et digitalt Europa. Dertil skal 
der oprettes en dansk Gaia-X hub. 


Dansk interessevaretagelse og implementering af 
EU's digitale dagsorden 


Der igangsættes en styrket indsats med henblik på at påvirke EU's digitale reguleringsdagsorden 
og øge engagementet i EU's digitale dagsordener. Dertil igangsættes en indsats for samarbejde om 
implementering og tilsyn med kommende digital EU-lovgivning. 


Styrket internationalisering af Danmarks digitale løsninger 


Der igangsættes en indsats for at styrke internationalisering af den danske digitale styrkeposition 
gennem udenlandske investeringer og eksport. Samtidig skal danske digitale løsninger fremvises i 
Danmark for at styrke eksport og tiltrække talent via Digital Hub Denmark. 

